Ghislain Printant

Ghislain Printant (s. 3. toukokuuta 1961) on ranskalainen jalkapallovalmentaja ja entinen maalivahti. Toukokuusta 2022 lähtien hän on toiminut Norsunluurannikon jalkapallomaajoukkueen apuvalmentajana.

Ura

Printantin pelaajaura rajoittui Ranskan amatöörisarjoihin. Hän edusti maalivahtina kasvattajaseuransa ASPTT Montpellierin lisäksi Montpellier HSC:tä ja PI Vendarguesia. Hän lopetti pelaajauransa jo vuonna 1989, vain 28-vuotiaana ja siirtyi Montpellier HSC:n organisaatioon maalivahtivalmentajaksi. Hän toimi vuosina 1992–1994 Marvejol Sportsin päävalmentajan, kunnes palasi takaisin maalivahtivalmentajaksi Montpellieriin. Printant työskenteli pitkään Montpellierin organisaatiossa ja valmensi sekä U16-juniorijoukkuetta että Montpellierin reservijoukkuetta.Profile: Ghislain Printant Transfermarkt. Viitattu 7.6.2019. Ghislain Printant Football database.eu. Viitattu 7.6.2019. 

Printant siirtyi vuonna 2010 SC Bastian organisaatioon ja toimi valmennuskeskuksessa juniorivalmentajana sekä U19-joukkueen päävalmentajana. Marraskuussa 2014 hänestä tuli Bastian edustusjoukkueen päävalmentaja Claude Makélélén saatua potkut.Ligue 1: Ghislain Printant entraîneur de Bastia jusqu'à la fin de la saison 20.minutes.fr. Viitattu 7.6.2019.  Bastia säilytti Printantin johdolla liigapaikkansa ja eteni Coupe de la Liguen loppuotteluun, jossa se hävisi Paris Saint-Germainille 0–4.FEUILLE DE MATCH SC BASTIA - PARIS SAINT-GERMAIN LFP.fr. Viitattu 7.6.2019.  Printant valmensi Bastiaa ilman valmentajadiplomia, jonka hän suoritti keväällä 2015.Christophe Galtier défend Ghislain Printant L'Equipe. Viitattu 7.6.2019.  Bastia erotti Printantin tehtävistään tammikuussa 2016.François Ciccolini remplace Ghislain Printant sur le banc de Bastia (officiel) L'Equipe. Viitattu 7.6.2019. 

Tammikuussa 2017 Printant palasi Montpellieriin, kun hänestä tuli Jean-Louis Gasset'n apuvalmentaja.Frédéric Hantz écarté par Montpellier, Gasset et Printant en recours L'Equipe. Viitattu 7.6.2019.  Joukkue säilytti heidän johdollaan paikkansa liigassa ja he jättivät tehtävänsä kauden päätteeksi.Montpellier : Michel Der Zakarian a signé comme prévu L'Equipe. Viitattu 7.6.2019. 

Joulukuussa 2017 Printantin ura jatkui Gasset'n aisaparina AS Saint-Étiennessä.SAINT-ETIENNE: GHISLAIN PRINTANT NOMMÉ ENTRAÎNEUR-ADJOINT RMC Sport. Viitattu 7.6.2019.  Kaksikko luotsasi Saint-Étiennen vahvaan menestykseen kevätkaudella ja joukkue nousi alemmasta keskikastista seitsemänneksi. Kaudella 2018/19 he luotsasivat Saint-Étiennen neljänneksi. Kauden jälkeen Gasset jätti tehtävänsä ja kesäkuun alussa 2019 Printant nimettiin seuran päävalmentajaksi kaksivuotisella sopimuksella.Ghislain Printant nommé entraîneur de l'AS Saint-Etienne (officiel) Printant erotettiin lokakuun 2019 alussa joukkueen heikon menestyksen seurauksena.

Elokuussa 2020 Printant jatkoi yhteistyötään Gasset'n kanssa, kun hänestä tuli Girondins Bordeaux'n apuvalmentaja. Printant toimi tehtävässä kauden 2020/21 ajan ja jätti tehtävänsä Gasset'n potkujen myötä kauden jälkeen. Kaksikon yhteistyö jatkui toukokuussa 2022 Norsunluurannikon jalkapallomaajoukkueessa, kun Gasset valitsi Printantin valmennustiimiinsä. 

 Lähteet 

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1961 syntyneet
Luokka:Elävät henkilöt